කොවිඩ් ව්‍යාප්තිය හමුවේ වෛරසයෙන් ආරක්ෂා විය හැකි නව හෙල්මටයක් නිෂ්පාදනය කිරීමට කැලණිය විශ්වවිද්‍යාලයේ පර්යේෂණ කණ්ඩායමක් සමත් වී තිබෙනවා.භාවිතයට වඩා පහසු සහ පරිසර හිතකාමී මෙම හෙල්මටය සුවිශේෂී තාක්ෂණික අංගයන් රැසකින්ම සමන්විතයි.කොවිඩ් වෛරස ව්‍යාප්තියෙන් ආරක්ෂාවීම සඳහා මුහුණු ආවරණයක් පැලඳීම අනිවාර්යවනවා.කැලණිය විශ්වවිද්‍යාලයේ සත්ත්ව විද්‍යා හා පරිසර කළමනාකරණ අංශයේ ජ්‍යෙෂ්ඨ කථිකාචාර්ය ආචාර්ය රංගිකා බණ්ඩාර මහත්මිය සහ උපාධිධාරියෙකුවන අකිල ලන්සාකාර මහතා විසින් මෙම නව හෙල්මටය නිෂ්පාදනය කරන්නේ මුහුණු ආවරණවලට විකල්පයක් ලෙසයි.